นายเมธี กาญจนภูวะ นายอำเภอบันนังสตา จ.ยะลา เปิดเผยว่า เมื่อเวลา 16.30 น. ได้รับรายงานว่า ในขณะที่ตำรวจ ทหาร และฝ่ายปกครอง เข้าปิดล้อมตรวจค้นในพื้นที่ หมู่ 5 บ.กาโสด ต.บันนังสตา อ.บันนังสตาจ.ยะลา หลังรับแจ้งจากชาวบ้านในพื้นที่ว่า มีกลุ่มก่อความไม่สงบเข้ามาอยู่ในพื้นที่ ซึ่งในขณะที่กำลังตรวจค้นมาถึงบ้านเป้าหมายหลังหนึ่ง คนร้ายไม่ทราบจำนวนที่อยู่ภายในบ้าน ได้ใช้อาวุธปืนกราดยิงออกมาใส่เจ้าหน้าที่ทันที จนเกิดการยิงปะทะกันภายหลังสิ้นเสียงปืน ทางเจ้าหน้าที่ได้เข้าตรวจสอบในพื้นที่ พบว่าคนร้ายเสียชีวิตจำนวน 5 ราย ซึ่งยังไม่ทราบชื่อ นอกจากนั้นยังสามารถตรวจยึดอาวุธปืนเอ็ม16 จำนวน 2 กระบอก เฮชเค 1 และลูกซอง 1 รวม 4 กระบอก"เรายังไม่ทราบชื่อของผู้เสียชีวิตทั้ง 5 คน อยู่ในระหว่างการตรวจสอบ ซึ่งเหตุการณ์ในครั้งนี้เป็นความร่วมมือของชาวบ้าน ที่ให้เบาะแสว่ามีกลุ่มก่อความไม่สงบเข้ามายังพื้นที่ ส่วนอาวุธปืนที่ตรวจยึดได้นั้น เบื้องต้นเชื่อว่าน่าจะเป็นของเจ้าหน้าที่ ที่คนร้ายชิงไป เนื่องจากพบตราโล่ที่อาวุธปืนด้วย " นายอำเภอบันนังสตา กล่าว
นายเมธี กาญจนภูวะ เป็นนายอําเภอบันนังสตา จ.อะไร 
ยะลา